CELEX: 32021R0705
Language: ga
Date: 2021-04-28 00:00:00
Title: Rialachán Cur Chun Feidhme (AE) 2021/705 ón gCoimisiún an 28 Aibreán 2021 lena leasaítear Rialachán (CE) Uimh. 333/2007 a mhéid a bhaineann le líon na samplaí incriminteacha is gá agus leis na critéir feidhmíochta maidir le modhanna anailíse áirithe (Téacs atá ábhartha maidir le LEE)

29.4.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 146/73
               
            
         RIALACHÁN CUR CHUN FEIDHME (AE) 2021/705 ÓN gCOIMISIÚN
         an 28 Aibreán 2021
         lena leasaítear Rialachán (CE) Uimh. 333/2007 a mhéid a bhaineann le líon na samplaí incriminteacha is gá agus leis na critéir feidhmíochta maidir le modhanna anailíse áirithe
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile a dhéantar chun cur i bhfeidhm dhlí an bhia agus na beatha a áirithiú, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialacháin (CE) Uimh. 1/2005 agus (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle, agus lena n-aisghairtear Rialacháin (CE) Uimh. 854/2004 agus (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE ón gComhairle agus Cinneadh 92/438/CEE ón gComhairle (an Rialachán maidir le Rialuithe Oifigiúla) (1), agus go háirithe Airteagal 34(6) de,
         De bharr an mhéid seo a leanas:
         
                     (1)
                  
                  
                     Le Rialachán (CE) Uimh. 333/2007 ón gCoimisiún (2) leagtar síos na modhanna samplála agus anailíse atá le húsáid chun rialú oifigiúil a dhéanamh ar na leibhéil riandúl agus éilleán próiseála in earraí bia.
                  
               
                     (2)
                  
                  
                     Na modhanna samplála dá bhforáiltear i Rialachán (CE) Uimh. 333/2007, is é foráil a dhéantar leo nach mór sampla comhiomlán 1 kg ar a laghad a thógáil. Maidir le forbhianna, spíosraí nó luibheanna triomaithe, fungais thriomaithe, algaí nó léicean a bhfuil costas ard in aghaidh an aonaid meáchain orthu, bíonn costais arda dhíréireacha ar na samplaí de thoradh air sin. Dá bhrí sin, ba cheart foráil a dhéanamh maidir le modhanna samplála sonracha i gcás na dtráchtearraí sin.
                  
               
                     (3)
                  
                  
                     Ar bhonn na faisnéise eolaíche is fearr dá bhfuil ann, rinne Saotharlanna Tagartha an Aontais Eorpaigh i réimse na n-éilleán i mbeatha agus i mbia Treoirdhoiciméad a ullmhú maidir leis an meastachán ar an Teorainn Bhraite (LOD) agus an Teorainn Chainníochtaithe (LOQ) le haghaidh tomhas i réimse na n-éilleán i mbeatha agus i mbia (3). Ós rud é go bhfuil an t-eolas teicneolaíochta nuashonraithe is fearr sa doiciméad seo, ba cheart na conclúidí atá ann a léiriú sna ceanglais maidir le LOQanna na modhanna anailíseacha ar riandúile a leagtar amach i Rialachán (CE) Uimh. 333/2007.
                  
               
                     (4)
                  
                  
                     Dá bhrí sin, ba cheart Rialachán (CE) Uimh. 333/2007 a leasú dá réir sin.
                  
               
                     (5)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear an Iarscríbhinn a ghabhann le Rialachán (CE) Uimh. 333/2007 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 28 Aibreán 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 95, 7.4.2017, lch. 1.
         
            (2)  Rialachán (CE) Uimh. 333/2007 ón gCoimisiún an 28 Márta 2007 lena leagtar síos na modhanna samplála agus anailíse chun rialú a dhéanamh ar na leibhéil riandúl agus éilleán próiseála in earraí bia (IO L 88, 29.3.2007, lch. 29).
         
            (3)  Wenzl, T., Haedrich, J., Schaechtele, A., Robouch, P., Stroka, J., Treoirdhoiciméad maidir le Meastachán ar LOD agus LOQ le haghaidh Tomhas i Réimse na nÉilleán i mBeatha agus i mBia; EUR 28099, Oifig Foilseachán an Aontais Eorpaigh, Lucsamburg, 2016, ISBN 978-92-79-61768-3; doi:10.2787/8931.
      
      
         
            IARSCRÍBHINN
            Leasaítear an Iarscríbhinn a ghabhann le Rialachán (CE) Uimh. 333/2007 mar a leanas:
            
                        (1)
                     
                     
                        cuirtear an méid seo a leanas in ionad phointe B.2.2:
                        “B.2.2.   Líon na samplaí incriminteacha
                        
                        Maidir le bia, seachas forbhianna, spíosraí nó luibheanna triomaithe, fungais thriomaithe, algaí nó léicean, ní mór sampla comhiomlán 1 chileagraim nó 1 lítir ar a laghad a bheith ann, ach amháin i gcás nach bhfuil sin indéanta, e.g. nuair is aon phacáiste amháin nó aon aonad amháin atá sa sampla.
                        Maidir le forbhianna, spíosraí nó luibheanna triomaithe, fungais thriomaithe, algaí nó léicean, ní mór 100 gram nó 100 millilítear ar a laghad a bheith sa sampla comhiomlán.
                        Maidir le bia, seachas forbhianna, ní mór íoslíon na samplaí incriminteacha atá le tógáil ón luchtóg nó ón bhfo-luchtóg a bheith i gcomhréir le Tábla 3.
                        I gcás bulc-tháirgí leachtacha, ní mór an luchtóg nó an fho-luchtóg a mheascadh go maith a oiread agus is féidir, de láimh nó trí mheán meicniúil agus a mhéid nach mbeidh tionchar aige ar cháilíocht an táirge, agus é a dhéanamh go díreach roimh an tsampláil. Sa chás seo, glacfar leis go bhfuil dáileadh aonchineálach éilleán i luchtóg nó i bhfo-luchtóg áirithe. Dá bhrí sin, trí cinn de shamplaí incriminteacha ó luchtóg nó ó fho-luchtóg a bheidh sa sampla comhiomlán.
                        I gcás inar pacáistí nó aonaid aonair le haghaidh bia, seachas forbhianna, atá sa luchtóg nó san fho-luchtóg, ní mór líon na bpacáistí nó na n-aonad (samplaí incriminteacha) atá le tógáil chun sampla comhiomlán a dhéanamh, a bheith i gcomhréir le Tábla 4a.
                        Beidh na samplaí incriminteacha thart ar an meáchan/an toirt chéanna. I gcás bia, seachas forbhianna, spíosraí nó luibheanna triomaithe, fungais thriomaithe, algaí nó léicean, ní mór meáchan/toirt 100 gram nó 100 millilítear ar a laghad a bheith sa sampla incriminteach, agus dá bharr sin is 1 chileagram nó 1 lítear ar a laghad a bheidh sa sampla comhiomlán.
                        I gcás spíosraí nó luibheanna triomaithe, fungais thriomaithe, algaí nó léicean, ní mór meáchan/toirt 35 gram nó 35 millilítear ar a laghad a bheith sa sampla incriminteach, agus dá bharr sin beidh 100 gram nó 100 millilítear ar a laghad sa sampla comhiomlán.
                        Baineann leibhéil uasta an stáin neamhorgánaigh le hábhair gach canna, ach ar chúiseanna praiticiúla féadfar cur chuige samplála comhiomláine a úsáid. Má bhíonn toradh na tástála ar shampla comhiomlán cannaí faoi uasleibhéal an stáin neamhorgánaigh nó má bhíonn sé gar don uasleibhéal, agus má mheastar go bhféadfadh an leibhéal i gcannaí faoi leith dul thar an uasleibhéal, déanfar tuilleadh imscrúduithe.
                        Maidir le forbhianna, ní mór íoslíon agus íosmhéid na samplaí incriminteacha a bheith i gcomhréir le Tábla 4b.
                        I gcás nach féidir an modh samplála a leagtar amach i bpointe B.2 anseo a dhéanamh de bharr na n-iarmhairtí tráchtála do-ghlactha (e.g. mar gheall ar an gcineál pacáistithe atá ann, damáiste don luchtóg) nó mura féidir an modh samplála dá bhforáiltear i bpointe B.2 a chur i bhfeidhm, féadfar modh samplála eile a chur i bhfeidhm ar an gcoinníoll go mbeidh sé ionadaíoch a dhóthain ar an luchtóg samplála nó ar an bhfo-luchtóg samplála agus go mbeidh doiciméadú iomlán déanta air. Is sa taifead dá bhforáiltear i bpointe B.1.8 a dhéanfar é seo a thaifeadadh.
                        
                           Tábla 1
                        
                        
                           Na luchtóga a fhoroinnt ina bhfo-luchtóga i gcás táirgí a thrádáiltear ina mbulc-choinsíneachtaí
                        
                        
                                    
                                       Meáchan na luchtóige (ina thonaí)
                                    
                                 
                                 
                                    
                                       Meáchan nó líon na bhfo-luchtóg
                                    
                                 
                              
                                    ≥ 1 500 
                                 
                                 
                                    500 tona
                                 
                              
                                    > 300 agus < 1 500 
                                 
                                 
                                    3 fho-luchtóg
                                 
                              
                                    ≥ 100 agus ≤ 300
                                 
                                 
                                    100 tona
                                 
                              
                                    < 100
                                 
                                 
                                    —
                                 
                              
                           
                        
                           Tábla 2
                        
                        
                           Na luchtóga a fhoroinnt ina bhfo-luchtóga i gcás táirgí nach dtrádáiltear ina mbulc-choinsíneachtaí
                        
                        
                                    
                                       Meáchan na luchtóige (ina thonaí)
                                    
                                 
                                 
                                    
                                       Meáchan nó líon na bhfo-luchtóg
                                    
                                 
                              
                                    ≥ 15
                                 
                                 
                                    15-30 tona
                                 
                              
                                    < 15
                                 
                                 
                                    —
                                 
                              
                           
                        
                           Tábla 3
                        
                        
                           Íoslíon na samplaí incriminteacha atá le tógáil ón luchtóg nó ón bhfo-luchtóg bhia, seachas forbhianna
                        
                        
                                    
                                       Meáchan nó toirt na luchtóige/fo-luchtóige (ina chileagraim nó ina lítir)
                                    
                                 
                                 
                                    
                                       Íoslíon na samplaí incriminteacha atá le tógáil
                                    
                                 
                              
                                    < 50
                                 
                                 
                                    3
                                 
                              
                                    ≥ 50 agus ≤ 500
                                 
                                 
                                    5
                                 
                              
                                    > 500
                                 
                                 
                                    10
                                 
                              
                           
                        
                           Tábla 4a
                        
                        
                           Líon na bpacáistí nó na n-aonad (samplaí incriminteacha) atá le tógáil chun sampla comhiomlán a dhéanamh i gcás gur pacáistí bia aonair nó aonaid bia aonair atá sa luchtóg nó san fho-luchtóg, seachas forbhianna
                        
                        
                                    
                                       Líon na bpacáistí nó na n-aonad sa luchtóg/san fho-luchtóg
                                    
                                 
                                 
                                    
                                       Líon na bpacáistí nó na n-aonad atá le tógáil
                                    
                                 
                              
                                    ≤ 25
                                 
                                 
                                    pacáiste nó aonad amháin ar a laghad
                                 
                              
                                    26-100
                                 
                                 
                                    tuairim agus 5 %, dhá phacáiste nó dhá aonad ar a laghad
                                 
                              
                                    > 100
                                 
                                 
                                    tuairim agus 5 %, 10 bpacáiste nó 10 n-aonad ar a mhéad
                                 
                              
                           
                        
                           Tábla 4b
                        
                        
                           Íoslíon agus íosmhéid na samplaí incriminteacha forbhianna
                        
                        
                                    
                                       Méid na luchtóige (an líon pacáistí)
                                    
                                 
                                 
                                    
                                       An líon pacáistí (samplaí incriminteacha) atá le tógáil
                                    
                                 
                                 
                                    
                                       Méid an tsampla incrimintigh
                                    
                                 
                              
                                    1-50
                                 
                                 
                                    1
                                 
                                 
                                    Ábhar iomlán an phacáiste
                                 
                              
                                    51-250
                                 
                                 
                                    2
                                 
                                 
                                    Ábhar iomlán an phacáiste
                                 
                              
                                    251-1 000 
                                 
                                 
                                    4
                                 
                                 
                                    Leath an ábhair atá sa phacáiste i gcás gach pacáiste miondíola as a dtógtar sampla
                                 
                              
                                    > 1 000 
                                 
                                 
                                    4 + 1 phacáiste as gach 1 000  pacáiste miondíola, uasmhéid 25 phacáiste miondíola
                                 
                                 
                                    ≤ 10 bpacáiste: leath an ábhair atá sa phacáiste i gcás gach pacáiste miondíola
                                    > 10 bpacáiste: is é an méid céanna a bheidh sna samplaí a thógfar as gach pacáiste chun sampla a dhéanamh ar comhionann é agus an t-ábhar atá i gcúig phacáiste
                                 
                              
                                    Ní fios (infheidhme ach amháin maidir le ríomhthráchtáil)
                                 
                                 
                                    1
                                 
                                 
                                    Ábhar iomlán an phacáiste”
                                 
                              
                  
                        (2)
                     
                     
                        i bpointe C.3.3.1, cuirtear an méid seo a leanas in ionad phointe (a):
                        
                                    “(a)
                                 
                                 
                                    Critéir feidhmíochta i dtaca le modhanna anailíse maidir le luaidhe, caidmiam, mearcair, stán neamhorgánach agus arsanaic neamhorgánach
                                    
                                       Tábla 5
                                    
                                    
                                                
                                                   Paraiméadar
                                                
                                             
                                             
                                                
                                                   Critéar
                                                
                                             
                                          
                                                Infheidhmeacht
                                             
                                             
                                                Bianna arna sonrú i Rialachán (CE) Uimh. 1881/2006
                                             
                                          
                                                Sainiúlacht
                                             
                                             
                                                Saor ó thrasnaíochtaí maitríse nó trasnaíochtaí speictreacha
                                             
                                          
                                                In-atriallacht (RSDr)
                                             
                                             
                                                HORRATr níos lú ná 2
                                             
                                          
                                                In-atáirgtheacht (RSDR)
                                             
                                             
                                                HORRATR níos lú ná 2
                                             
                                          
                                                Téarnamh
                                             
                                             
                                                Tá feidhm ag forálacha phointe D.1.2
                                             
                                          
                                                LOD
                                             
                                             
                                                = trí dheichiú de LOQ
                                             
                                          
                                                LOQ
                                             
                                             
                                                Stán neamhorgánach
                                             
                                             
                                                ≤ 10 mg/kg
                                             
                                          
                                                Luaidhe
                                             
                                             
                                                ML ≤ 0,02 mg/kg
                                             
                                             
                                                0,02 < ML < 0,1 mg/kg
                                             
                                             
                                                ML ≥ 0,1 mg/kg
                                             
                                          
                                                ≤ ML
                                             
                                             
                                                ≤ dhá thrian de ML
                                             
                                             
                                                ≤ an cúigiú cuid de ML
                                             
                                          
                                                Caidmiam, mearcair, arsanaic neamhorgánach
                                             
                                             
                                                ML ≤ 0,02 mg/kg
                                             
                                             
                                                0,02 < ML < 0,1 mg/kg
                                             
                                             
                                                Tá ML ≥ 0,1 mg/kg
                                             
                                          
                                                ≤ dhá chúigiú de ML
                                             
                                             
                                                ≤ dhá chúigiú de ML
                                             
                                             
                                                ≤ an cúigiú cuid de ML”